ბანდიაგარა

ბანდიაგარა — ესკარპეფი მალის, დოგონიშ რეგიონს. ქვიშაქუაშ თე კირდეეფი ებიჯილი რე ქვიშამი რზენიშ ჟიდოხიშე 500 მეტრაშ სიმაღალას. მუში სიგინძა დოხოლაფირო 150 კილომეტრი რე. ესკარპეფიშ არანი ამდღა დოგონეფიშ კათათ რე დოხორელი. დოგონეფშახ თაქ ტელემეშ დო ტოლოიშ კათა ოხორანდ. 1989 წანაშე, არანი მიშულირი რე იუნესკოშ მოსოფელიშ მონძალაშ ობიექტეფიშ ერკებულშა.

ბანდიაგარაშ კირდეეფი ქვიშაქუაშ გვალაგიროხილიშ ჯაჭვის წჷმარინუანს, ნამუთ გრანდამიაშ მასივს იფაჩუ. მასივიშ დალიერს იდვალუაფუ ჰომბორი-ტონდო 1 115  მეტრამი მალიშ უმაღალაში კონკა.

მუში არქეოლოგიური, ეთნოლოგიური დო გეოლოგიური მახასიათებელეფიშ გეშა, არანი ართ-ართი არძაშე გოსოფური რე ბჟადალ აფრიკას.

 ქოძირით თაშნეშე
 მოსოფელიშ მონძალაშ ობიექტეფიშ ერკებული აფრიკას

რესურსეფი ინტერნეტის
 UNESCO - Cliff of Bandiagara (Land of the Dogons)
 Thierry Joffroy and Lassana Cissé, "Culture at a Crossroads: For Mali’s Bandiagara Escarpment, extraordinary geology and human genius have conspired to create one of the world’s great cultural landscapes. For the Dogon cliff-dwellers who live there, the future hangs in the balance." ICON Magazine, Fall 2005, p. 38-45.

კატეგორია:მოსოფელიშ მონძალაშ ობიექტეფი მალის 
კატეგორია:მალიშ გეოგრაფია